62022CO0174_INF
Διάταξη του Δικαστηρίου (έβδομο τμήμα) της 1ης Δεκεμβρίου 2023 –EV (Πρóδρoμες ουσίες των ναρκωτικών)
(υπόθεση C-174/22) (
1
)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Πρóδρoμες ουσίες των ναρκωτικών – Απόφαση-πλαίσιο 2004/757/JAI – Άρθρο 2, παράγραφος 1, στοιχείο δʹ – Πρόσωπο που εμπλέκεται στη μεταφορά και διανομή πρόδρομων ουσιών που χρησιμοποιούνται για την παράνομη παραγωγή ή παρασκευή ναρκωτικών – Κανονισμός (ΕΚ) 273/2004 – Διαβαθμισμένες ουσίες – Άρθρο 2 – Έννοια “επιχείρησης” – Άρθρο 8, παράγραφος 1 – Περιστατικά από τα οποία διαφαίνεται ότι διαβαθμισμένες ουσίες ενδέχεται να διοχετευθούν στην παράνομη παρασκευή ναρκωτικών ή ψυχοτρόπων ουσιών –Υποχρέωση κοινοποίησης των περιστατικών αυτών – Έννοια “περιστατικού” – Περιεχόμενο»
1.
Προδικαστικά ερωτήματα – Απάντηση που μπορεί να συναχθεί σαφώς από τη νομολογία – Εφαρμογή του άρθρου 99 του Κανονισμού Διαδικασίας
(Άρθρο 267 ΣΛΕΕ· Κανονισμός Διαδικασίας του Δικαστηρίου, άρθρο 99)
(βλ. σκέψεις 35,36)
2.
Προσέγγιση των νομοθεσιών – Έλεγχος του εμπορίου πρόδρομων ουσιών των ναρκωτικών – Κανονισμός 273/2004 – Πεδίο εφαρμογής – Πρόσωπο που κατέχει, στο πλαίσιο παράνομης δραστηριότητας, διαβαθμισμένες ουσίες στην Κοινότητα – Δεν εμπίπτει – Πρόσωπο που είχε στην κατοχή του τις ουσίες χωρίς άδεια ή καταχώριση – Δεν ασκεί επιρροή
(Κανονισμός 273/2004 του Ευρωπαϊκού Κοινοβουλίου και του Συμβουλίου, αιτιολογικές σκέψεις 1 έως 6 και παράρτημα I)
(βλ. σκέψεις 39-48 και διατακτ.)
Διατακτικό
Ο κανονισμός (ΕΚ) 273/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, περί των προδρόμων ουσιών των ναρκωτικών, όπως τροποποιήθηκε με τον κανονισμό (ΕΕ) 1258/2013 του Ευρωπαϊκού Κοινοβουλίου και του Συμβουλίου, της 20ής Νοεμβρίου 2013,
έχει την έννοια ότι:
δεν εφαρμόζεται σε περίπτωση κατά την οποία ορισμένο πρόσωπο κατέχει, στο πλαίσιο παράνομης δραστηριότητας, διαβαθμισμένες ουσίες που εμπίπτουν στην κατηγορία 3 του παραρτήματος Ι του εν λόγω κανονισμού. Το γεγονός ότι το πρόσωπο αυτό είχε στην κατοχή του τέτοιες ουσίες χωρίς άδεια ή καταχώριση δεν ασκεί συναφώς επιρροή.
(
1
)	EE C 191 της 10.5.2022.